Tom Berenger

Tom Berenger (börgerlich: Thomas Michael Moore; * 31. Mai 1949 in Chicago, Illinois) is en US-amerikaanschen Schauspeler, de vör allen dör sien Rullen in Actionfilmen bekannt worrn is.

 Leven un Wark 
Berenger is de Söhn vun en irische kathoolsche Familie ut Chicago. Sien Vadder weer Verköper vun Druckeree-Maschienen, sien Mudder weer Huusfro. To de Familie höört noch en öllere Süster. He hett de Rich East High School besöcht. Sien besten Fründ ut de Tiet harr den Naam Behringer, wat em Johren later to sien Künstlernaam inspireert hett. An de Universität vun Missouri hett Berenger Journalismus studeert, hett sik denn aver – nadem he de Hööftrull in dat Theaterstück Who’s Afraid of Virginia Woolf speelt harr – op en Loopbahn in de Schauspeleree kunzentreert.

Eerst hett he in lütte Theatergruppen speelt un töög denn in de 1970er Johren na New York City üm, woneem he ok en Schauspeelschool besöcht hett. Mit verschedene Nevenberopen hett he sik över Water hollen. 1976 hett he sien Leev ut de Jöögdtiet, Barbara Wilson, heiraat, mit de he twee Kinner hett. De Eh is aver 1985 wedder scheedt worrn. 1977 harr he Spood in en Nevenrull in Looking for Mr. Goodbar, man sien Dörbrook keem eerst in de 1980er Johren.

Bi Dreiharbeiten hett he sien tweete Fro, Lisa Williams, drapen, de he 1986 heiraden de. Ut disse Eh sünd dree Döchter tostannen kamen. Man, ok disse Eh is 1997 wedder scheedt worrn – angeevlich wegen de Neeg vun sien Fro to Scientology. Noch dat glieke Johr hett Berenger de Maskenbillnersche Patricia Alvaran heiraat. Mit ehr hett he ok en Dochter. 

Berenger hett an mehr as 80 Film- un Feernsehprodukschonen mitarbeit. He harr sogor en egene Produkschoonsfirma ünner den Naam First Corps Endeavours, de twüschen 1995 un 1997 dree vun sien Filmen produzeert hett, aver keen groten Spood bröcht hett. Grote Bekanntheit kreeg he dör sien Rull in Platoon, för de he mit den Golden Globe un ok mit en Oscart-Nomineeren ehrt weer. Annere naamhafte Filmen, in de he mitspeelt hett, weern to’n Bispeel Born on the 4th of July (1989), Shattered (1991) oder Inception (2010).

 Filmografie (Utwahl) 
 Johr Titel Synchroonsnacker 1977 The Sentineldt.: Hexensabbat Michael Nowka 1977 Looking for Mr. Goodbardt.: Auf der Suche nach Mr. Goodbar Norbert Langer 1978 Rush It   1978 In Praise of Older Womendt.: Lust auf Liebe   1979 Butch and Sundance: The Early Daysdt.: Butch und Sundance – Die frühen Jahre Hans-Georg Panczak 1980 The Dogs of Wardt.: Die Hunde des Krieges   1983 The Big Chilldt.: Der große Frust Helmut Gauß 1984 Fear Citydt.: Manhattan, zwei Uhr nachts Ekkehardt Belle 1985 Rustlers’ Rhapsodydt.: Rhapsodie in Blei Arne Elsholtz 1986 Platoon Uwe Friedrichsen 1987 Someone to Watch Over Medt.: Der Mann im Hintergrund Rüdiger Joswig 1988 Betrayeddt.: Verraten Manfred Seipold 1988 Last Ritesdt.: Last Rites – Sakrament des Todes Hans-Jürgen Wolf 1989 Born on the Fourth of Julydt.: Geboren am 4. Juli Rüdiger Joswig 1990 Love at Largedt.: Die Liebe eines Detektivs Joachim Tennstedt 1991 Shattereddt.: Tod im Spiegel Rüdiger Joswig 1993 Sniperdt.: Sniper – Der Scharfschütze Rüdiger Joswig 1993 Gettysburg Joachim Tennstedt 1994 Chasersdt.: Chasers — Zu sexy für den Knast Jürgen Kluckert 1995 Body Language, Feernsehndt.: Body Language – Verführung in der Nacht Randolf Kronberg 1995 Last of the Dogmendt.: Das Tal der letzten Krieger Jürgen Heinrich 1996 The Substituedt.: Mörderischer Tausch Randolf Kronberg 1997 Rough Riders, Feernsehndt.: Rough Riders – Das furchtlose Regiment Stefan Gossler 1998 Shadow of Doubtdt.: Schatten eines Zweifels Jürgen  Heinrich 1999 One Man’s Herodt.: Rileys letzte Schlacht   2000 Cutaway, Feernsehndt.: Cutaway – Jede Sekunde zählt Leon Boden 2001 Training Day Hans-Jürgen Wolf 2001 True Bluedt.: True Blue – Perversion, Erpressung, Mord Ekkehardt Belle 2002 D-Toxdt.: D-Tox – Im Auge der Angst Joachim Tennstedt 2003 Peacemakers, Feernsehreeg   2007-08 October Road, Feernsehreeg Jürgen Heinrich 2009 Breaking Point Michael Lucke 2010 Inception Hans-Jürgen Wolf 2012 Brake   2013 Quad   2014 Reach Medt.: Reach Me – Stop at Nothing Michael Lucke 2014 Lonesome Dove Church   2015 Impact Earth Eberhard Haar 2017 Sniper: Ultimate Kill Gerald Paradies 2018 Wunderland  

 Utteken 
Tom Berenger weer bit hüüt (Stand: Januar 2013) ölven mol för bekannte Filmpriesen vörslahn, dorünner eenmol för den Oscar as Best Nevendorsteller för den Film Platoon. Wunnen hett he fief Prisen:
 1987: den Golden Globe in de Kategorie Best Nevendorsteller för Platoon
 1998: den Lone Star Film & Television Award in de Kategorie Best Feernsehdorsteller för Rough Riders
 2000: den Golden Boot Award
 2004: den Bronze Wrangler in de Kategorie Rutragen echt oder fiktiv Drama för Peacemakers
 2012: den Primetime Emmy in de Kategorie Rutragen Dorsteller in en Minireeg oder Speelfilm för Hatfields & McCoys

 Weblenken 

 Literatur vun un över Tom Berenger in’n Katalog vun de Düütschen Natschonalbökeree
 Tom Berenger Online (engelsch)

Kategorie:Schauspeler
Kategorie:Börger von de USA
Kategorie:Mann
Kategorie:Boren 1949